- Izehhiden
- <
- 95
- >

95
1 Asem-dd, ejj aneɣ ad nesřiwřew zzat i SIDI,
ejj aneɣ ad nduqqez s usřiwřew
i Teṣḍart n usenjem nneɣ.
2 Ejj aneɣ ad nades
ɣar wudem nnes s uqadi,
ejj aneɣ ad as nᵉsřiwřew s izehhiden.
3 Maɣar SIDI d ijj Arebbi d ameqqran,
ijj n Ujeǧid d ameqqran
sennej i marra irebbiten.
4 Deg ufus nnes ǧan
imucan yuǧɣen qaɛ n temmurt,
uřa d tiqiccatin n idurar
aqa atent nnes.
5 Nnes řebḥar, maɣar ixřeq i-t-i-dd,
u ifassen nnes ggin uřa d řbar.
6 Asem-dd, ejj aneɣ
ad as nbendeq, ad nesjed,
ejj aneɣ ad nesjed x ifadden zzat i SIDI,
wenni d aneɣ iggin,
7 maɣar Netta d AREBBI nneɣ
u neccin d řgens n tarewsa nnes,
uřa d uǧi n ufus nnes.
Mařa ass-a tseǧem ɣar tmijja nnes, ◘95:7 Izhd. 100:3; Ɛbr. 3:7, 13, 15; 4:7
8 war sseqsiḥem ca uř nwem,
am di Mariba,
am deg wass n Massa di řexřa, ◘95:8 Uf. 17:7; Řxř. 20:1, 3, 13; Aɛwd. 6:16
9 mani tuɣa d ayi ttjarrben
řejdud nwem,
qeǧben ayi,
waxxa tuɣa ẓrin řxedmet inu. ◘95:9 Ɛbr. 3:9
10 Arebɛin n iseggʷusa
tuɣa ttɛiffeɣ jjiř-a, nniɣ:
“Aqa-ten d ijj n řgens
s wuř iweddaren,
war ssinen ibriden inu.”◘95:10 Ɛbr. 3:9, 10, 17
11 S uyenni Necc jjuǧeɣ
deg weɣḍab inu:
“Nitni war dd-ttidfen ɛemmarṣ
di arraḥet inu!” ◘95:11 Ɛbr. 3:11, 18; 4:3, 5

- Izehhiden
- <
- 95
- >

◘95:7 95:7 Izhd. 100:3; Ɛbr. 3:7, 13, 15; 4:7

◘95:8 95:8 Uf. 17:7; Řxř. 20:1, 3, 13; Aɛwd. 6:16

◘95:9 95:9 Ɛbr. 3:9

◘95:10 95:10 Ɛbr. 3:9, 10, 17

◘95:11 95:11 Ɛbr. 3:11, 18; 4:3, 5

© 2020 www.tarifit.info