- Icaɛya
- <
- 32
- >

32
Ajeǧid amsegged i d ɣa yasen
1 “Xzar, ijj n ujeǧid ad iḥkem di tsegda u řḥukkam ad ḥekmen s řḥeqq. ◘32:1 Izhd. 45:7; Zak. 9:9 2 Aryaz nni ad yiři am yijj n udurri zeg wenẓar, am tseddart issřeqqan zi tḥaryaḍt, am tɣezratin n waman di temmurt yuẓɣen, am tiři n ijj n jjarf ideqřen di temmurt ittfadan. 3 Tiṭṭawin n yinni ittwařan war ttbelliɛent ɛad, u imezzuɣen n yinni ittesřan ad ssḥessen ɛawed, ◘32:3 Ica. 29:18; 30:21 4 uř n imqeǧqen ad yiři iḥeṭṭa ɛawed maḥend ad yaf tussna, u iřes n yinni isstewtiwen izemmar ad issiweř ɛawed s řfarz.
5 Abuhaři war d as ttřiɣin ɛad ‘Amcenneɛ!’, uca wenni icemmten war d as qqaren ɛad ‘Mmis n řxir!’ 6 Maɣar abuhaři issawař tubbuheřya u uř nnes ittegg řmuɛṣiyyet umi netta ittegg afucceḥ u ittceqqef di SIDI, u umi ittejji řeɛmar n wenni iǧuẓen ad iqqim ixwa, d wenni iffuden war t ittejji ad isu. 7 Taḥraymect n ucemmat tɛeffen. Netta ittxarreṣ di řefḍiḥet ḥima ad iɣḍeř inni ittwaḥṣaren s wawařen ixarriqen, waxxa amezřuḍ iccat x řḥeqq nnes. 8 Maca amcenneɛ ad ixarreṣ deg inwayen icennɛen, ad ikkar di ṭṭweɛ n min icennɛen.”
9 “Kkarent, kennint timɣarin war di iǧi wemnus, sřent i tmijja inu, a kennint tiḥenjirin ittcařen x simant nkent, sřent ɣar wawař inu! 10 Awarni wussan niɣ aseggʷas, xenni ad tarjijent, a kennint i ittcařen x yixef nkent, maɣar ad teqḍa ṣṣabet n uḍiř, war ittiři weřqaḍ ɛad. 11 Qefqfent, a kennint nbřa amnus, arjijent, kennint tinni ittcařent x yixef nkent, kksent arruḍ, ɛarynent, xenni beysent tijɛinnatin nkent s warruḍ n wecḍan.”
12 “Ad wtent nitenti deg idmaren s igejduren x iḥwicen iɛizzen, x tzayarin isseɣmayen. 13 Ad geɛɛden isennanen d tzeggʷart x temmurt n řgens inu, wah, x marra tudrin n řefraḥet di tendint ineggzen s usřewřiw. 14 Maɣar řeqṣar ad ittwajj, ddriz n tendint ad ibkem, tawrirt n ‘Ɛufil’ d lburj n tɛessast ad dewřen d ifran i řebda, d amcan n řefraḥet mani ttemzuɛbuḍen iɣyař n řexřa, d ddmani i tḥimriwin. 15 ař ɣa ittwafarreɣ xaneɣ Arruḥ zi sennej.”
“Xenni ad idweř řexřa d řɛirst iṣebḥen u řɛirst iṣebḥen ad tᵉttwaḥseb d azɣar. ◼32:15 azɣar - niɣ ‘řɣabet’ niɣ ‘tazgant’. ◘32:15 Ica. 29:17; Yuw. 3:1; Yḥ. 7:37, 38; Řex. 2:17, 18 16 Řḥeqq ad izdeɣ di řexřa uca tasegda ad teqqim deg iyyar isseɣmayen. 17 Min dd-ittawyen tasegda ad yiři d řehna uca řɣiǧet n tsegda ad tiři d řhudnet d řaman i řebda. 18 Řgens inu ad izdeɣ deg wemcan n řehna, di tzeddiɣin daysent řaman u deg imucan daysen arraḥet.” ◘32:18 Irm. 33:16
19 “Ad teccat tbrurri ař dd ɣa tessehwa azɣar uca tandint ad tehwa di řewḍa.”
20 “Sseɛd n kenniw inni izarrɛen ɣar marra tiɣezratin, inni din ineddhen iḍaren n ufunas d weɣyuř!”

- Icaɛya
- <
- 32
- >

◘32:1 32:1 Izhd. 45:7; Zak. 9:9

◘32:3 32:3 Ica. 29:18; 30:21

◼32:15 32:15 azɣar - niɣ ‘řɣabet’ niɣ ‘tazgant’.

◘32:15 32:15 Ica. 29:17; Yuw. 3:1; Yḥ. 7:37, 38; Řex. 2:17, 18

◘32:18 32:18 Irm. 33:16

© 2020 www.tarifit.info