- Izehhiden
- <
- 70
- >

70
1 I umeqqran n imeɣnajen. N Dawud. I řidaret.
2 A AREBBI, deɣyat ḥima ad ayi tfekked,
ḥima ad ayi tɛawned, a SIDI. ◘70:2 Izhd. 40:14-19
3 Ejj inni yarezzun řeɛmar inu
ad ttwaxarewḍen
u ad ssnuffaren ixef nsen,
ejj inni yareṭṭan x řɣar i dayi iřeqqfen,
ad dewřen ɣar ḍeffar
u ad ttwassbehdřen. ◘70:3 Izhd. 35:4, 26; 71:13
4 Ejj i-ten ad ɛeqben
zi ssibbet n ubehdeř,
inni din iqqaren: “Ha, ha!”
5 Ejj marra inni xak yarezzun,
ad arcqen, ad zzayek farḥen.
Ejj inni ittexsen asenjem nnec,
ad inin řebda:
“AREBBI d ameqqran!”
6 Maca necc di řeɣben u zeřḍeɣ,
a AREBBI, deɣyat ɣari.
Cek d twiza inu d amsenjem inu,
a SIDI, war ttɛeṭṭař ca!

- Izehhiden
- <
- 70
- >

◘70:2 70:2 Izhd. 40:14-19

◘70:3 70:3 Izhd. 35:4, 26; 71:13

© 2020 www.tarifit.info