- Irmiya
- <
- 30
- >

30
Ařeqqeḥ n Israil
1 Awař nni dd-yusin zi SIDI i Irmiya, inna:
2 “Ammu i iqqar SIDI, AREBBI n Israil, iqqar: ‘Ari marra awařen nni d ac nniɣ deg ijj n wedlis. 3 Maɣar xzar, ad dd-asen wussan, ammu i iqqar SIDI, ad qeřbeɣ tameḥbast n řgens inu, Israil d Yahuda, ammu i iqqar SIDI. Necc ad ten arreɣ ɣar temmurt i wciɣ i řejdud nsen u nitni ad tt ṭṭfen d tasɣart.’ ”
4 Ina d awařen i zi issiweř SIDI x Israil d Yahuda:
5 “Maɣar ammu i iqqar SIDI: ‘Nesřa řḥess issiggʷaden, ijj n řḥess issnexřiɛen, war iǧi n řehna. 6 Seqsam u xzarem, ma izemmar weryaz ad yaruw? Mayemmi i ttwařiɣ marra iryazen s ifassen x tejɛinna nsen am yict n temɣart tᵉttaru, u qaɛ aɣembub idweř iwarɣ am řxecbet? ◘30:6 Irm. 4:31; 6:24 7 Uct, maɣar d ameqqran ass nni, war iǧi uřa d ijjen am netta. Ict n řweqt n řeḥṣaret i Yaɛqub, maca netta ad zzayes ittwassenjem. ◘30:7 Yuw. 2:11; Ṣaf. 1:15 8 Deg wass nni ad imsar, ammu i iqqar SIDI n řɛeskarat, ad arẓeɣ azayřu x yiřawen nnec. Ibarraniyyen war t ttejjin ad xasen isexxar ɛad am yismeɣ, 9 Nitni ad sexxaren i SIDI, AREBBI nsen, uřa i ujeǧid nsen Dawud wenni dd ɣa ssekkareɣ di ṭṭweɛ nsen.’ ” ◘30:9 Ḥiz. 34:23, 24; 37:24; Ḥuc. 3:5
10 “War teggʷed, a cek amsexxar inu Yaɛqub, ammu i iqqar SIDI, war tefciř ca, a Israil, maɣar xzar, Necc ad cek ssnejmeɣ zi timmura iggʷejen uřa d zzariɛet nnec zi tmeḥbast nsen. Ad yareggʷeḥ Yaɛqub, ad ɣares tiři řhudnet, ad iddar di řaman uca uřa d ijj war t issnexřiɛ. ◘30:10 Ica. 41:13; 43:5; 44:1; Irm. 46:28 11 Maɣar Necc akidek, ammu i iqqar SIDI, ḥima ad cek ssnejmeɣ, maɣar Necc ad qḍiɣ marra řegnus nni ɣar cek zuzzareɣ, maca ɛemmarṣ war cek qeṭṭiɣ, maca ad cek arebbiɣ s řeɛbar iseggden u war cek heṣṣbeɣ d amezdag.” ◘30:11 Ica. 27:8; Irm. 4:27; 5:10, 18; 10:24; 46:28
12 “Maɣar ammu i iqqar SIDI: ‘Tareẓẓit nnem war tzemmar ad teggenfa, ayezzim nnem itteqqes. ◘30:12 Irm. 10:19; 15:18 13 Uřa d ijj war xam issɛizz ař i cem i ɣa icfen, war ɣarem ca ddawat ḥima ad tent tegged x tḥebbuct nnem. 14 Marra inni tuɣa i cem ittexsen ttun cem, war xam ttseqsin, maɣar am mammec iccat řeɛdu ammu i cem wtiɣ, am yijjen i yarebban s řeqsaḥet, zi ssibbet n řmuɛṣiyyet nnem imɣaren, maɣar ddnub nnem wesɛen aṭṭas. ◘30:14 Irm. 22:20 15 Mayemmi tesɣuyyud ammu x treẓẓit nnem, x řeḥriq nnem i war izemmaren ad iggenfa? Zi ssibbet n řmuɛṣiyyet nnem imɣaren, maɣar ddnub nnem wesɛen aṭṭas, Necc ggiɣ dayem man aya. ◘30:15 Irm. 5:6; 13:17 16 S uya, marra inni cem itteffzen, ad ttwaccen simant nsen, uca marra iɣrimen nnem ad uyuren di tmeḥbast, u inni cem ikeccḍen, ad ttwakeccḍen u marra inni cem yucaren, ad ten wceɣ d tukkarḍa. ◘30:16 Uf. 23:22; Ica. 41:11; Irm. 10:25 17 Maɣar Necc ad cem cefneɣ u ad cem ssgenfiɣ zeg iyezzimen nnem nni i dayem wtin nitni, ammu i iqqar SIDI, minzi nitni řaɣan am ‘Tamenḍart!’, qqaren: Aqa-tt d Ṣihyun, war xas ittseqsi uřa d ijj!’ ”
18 “Ammu i iqqar SIDI: ‘Xzar, ad ssenqeřbeɣ tameḥbast n iqiḍan n Yaɛqub uca ad areḥmeɣ x tzeddiɣin nsen. Ad bnan tandint ɛawed x řxirbat nnes uca řeqṣar ad dd-idweř ɣar wemcan nnes iṣeḥḥ. 19 Ad zzaysen iffeɣ ijj n izři n uqadi d ict n tmijja n yewdan ifarrḥen. Necc ad ten arreɣ deg waṭṭas, nitni war dikkwiřen drus, u Necc ad asen ggeɣ řɛezz u nitni war ttwasseḥqirin ɛad. ◘30:19 Irm. 31:4 20 Iḥenjiren nnes ad iřin am yinni zeg wecḥař uya uca tamesmunt nnes ad tiři zzat i wudem inu u Necc ad xeřfeɣ zeg inni i-ten iḥṣaren. 21 Amzemmar nnes ad zzayes yiři u Řḥakem nnes ad zzayes iffeɣ u Necc ad t-i-dd-ssqarrbeɣ u Netta ad ayi dd-yades, maɣar man Wen iǧan d aḍman s wuř nnes maḥend ad ɣari dd-yades?’, ammu i iqqar SIDI.”
22 “Kenniw ad ayi tiřim d řgens inu d Necc ad iřiɣ d AREBBI nwem.”◘30:22 Irm. 24:7; 31:1,33; 32:38
23 “Xzar, taḥaryaḍt n SIDI, iffeɣ-dd zzayes wesɛar, am tḥaryaḍt tezzebzib nni i ɣa ihwan x uzeǧif n iɛeffanen. ◘30:23 Irm. 23:19, 20; 25:32 24 Řḥaduq n weɣḍab n SIDI war ittbeddi ca ař d igga ixarriṣen n wuř nnes uca ikemmeř i-ten. Deg uneggar n wussan ad as tfehmem.”

- Irmiya
- <
- 30
- >

◘30:6 30:6 Irm. 4:31; 6:24

◘30:7 30:7 Yuw. 2:11; Ṣaf. 1:15

◘30:9 30:9 Ḥiz. 34:23, 24; 37:24; Ḥuc. 3:5

◘30:10 30:10 Ica. 41:13; 43:5; 44:1; Irm. 46:28

◘30:11 30:11 Ica. 27:8; Irm. 4:27; 5:10, 18; 10:24; 46:28

◘30:12 30:12 Irm. 10:19; 15:18

◘30:14 30:14 Irm. 22:20

◘30:15 30:15 Irm. 5:6; 13:17

◘30:16 30:16 Uf. 23:22; Ica. 41:11; Irm. 10:25

◘30:19 30:19 Irm. 31:4

◘30:22 30:22 Irm. 24:7; 31:1,33; 32:38

◘30:23 30:23 Irm. 23:19, 20; 25:32

© 2020 www.tarifit.info