- Yacuwa
- <
- 20
- >

20
Tineddam n tarewřa
1 Issiweř SIDI ak-d Yacuwa, inna:
2 “Siweř ak-d ayt n Israil, ini: ‘Ad tfarzem tineddam n tarewřa i yixef nwem, min xef d awem ssiwřeɣ s tsexxart n Musa, ◼20:2 s tsexxart n Musa - s lḥarf: ‘s ufus n Musa’, ixs ad yini ‘s uqemmum n Musa’ niɣ ‘s řumur n Musa’. ◘20:2 Uf. 21:13; Řxř. 35:6; Aɛwd. 19:1, 2 3 ḥima ad yarweř din uqettař nni inɣin ijj n bnadem zeg uweddar, břa ma ad as igg řeḥsab. Ad iřint d imucan mani ɣa tarewřem zeg uneqqam n idammen. ◼20:3 bnadem - s Tɛibranit ‘řeɛmar’. 4 Mařa netta yarweř ɣar icten zi tneddam nni, ad ibedd ɣar tewwart n tendint uca ad iḥaja tamsart nnes deg imezzuɣen n imeqqranen n tendint. Xenni ad t ssidfen di tendint, ad as wcen ijj n wemcan maḥend ad ɣarsen izdeɣ. ◘20:4 Řxř. 35:22, 23; Aɛwd. 19:4, 5 5 Mařa xenni iḍfar i-t uneqqam n idammen, war d as tticen aqettař deg ufus nnes, maɣar netta inɣa jjar nnes břa ma ad as igg řeḥsab, tuɣa war t icarreh ca iḍennaḍ niɣ fariḍennaḍ. 6 Netta ad iqqim izdeɣ di tendint nni, ař ɣa ibedd i řeḥkam zzat i wudem n tmesmunt, uca awarni man aya ař ɣa immet arrays n ikehhanen wenni din iǧan deg wussan nni. Xenni izemmar uqettař ad iɛqeb ɣar tendint nnes u ɣar taddart nnes, ɣar tendint i zi dd-yarweř.
7 Xenni qeddsen Qadac deg idurar n Naftali di Ljalil u Cakim x idurar n Ifrayim u Qaryat-Arbaɛ, tenni d Ḥabrun, di Temmurt n Idurar n Yahuda. 8 Aɣirin n L’Urdun, di jjihet n ccarq zi Ariḥa, wcin nitni zi teqbič n Rubin Baṣar di řexřa x řwaṭa yuɛřan u zi teqbič n Jad wcin nitni Ramut di Jilɛad u zi teqbič n Manassa tandint n Julan di Bacan. ◘20:8 Aɛwd. 4:43
9 Tina d tineddam nni ittwaggen i marra ayt n Israil u i ubarrani nni i izeddɣen di řwesṭ nsen, ḥima kuř ijj zeg inni inɣin ijj n bnadem s uweddar, izemmar ad din yarweř, ḥima war ittmetti s ufus n ineqqamen n idammen ař ɣa ibedd i řḥukm zzat i wudem n tmesmunt. ◼20:9 bnadem - di Tɛibranit ‘řeɛmar’.

- Yacuwa
- <
- 20
- >

◼20:2 20:2 s tsexxart n Musa - s lḥarf: ‘s ufus n Musa’, ixs ad yini ‘s uqemmum n Musa’ niɣ ‘s řumur n Musa’.

◘20:2 20:2 Uf. 21:13; Řxř. 35:6; Aɛwd. 19:1, 2

◼20:3 20:3 bnadem - s Tɛibranit ‘řeɛmar’.

◘20:4 20:4 Řxř. 35:22, 23; Aɛwd. 19:4, 5

◘20:8 20:8 Aɛwd. 4:43

◼20:9 20:9 bnadem - di Tɛibranit ‘řeɛmar’.

© 2020 www.tarifit.info