- Igalaṭiyyen
- <
- 4
- >

4
Arrawen n Arebbi
1 Xseɣ ad iniɣ, mecḥař ma d awrit aqa-t ɛad d aḥenjir, war din bu řfarq x umsexxar, waxxa netta d bab n marra nitni. 2 Netta iǧa ɛad sadu imeḥdayen u sadu inni ittseyyaren taddart ař řweqt i yegga babas. 3 Ammu ɛawed neccin, umi d aneɣ tuɣa ɛad d iḥenjiren, tuɣa aneɣ d isemɣan sadu ṣṣulṭa n lfarayiḍ n ddunect-a. 4 Maca umi dd-yiweḍ uɛemmar n řweqt, AREBBI aqa issekk-dd Mmis i yeǧan zi temɣart d wenni iǧan sadu Ccariɛa, ◘4:4 Amz. 49:10; Dan. 9:24; Mt. 5:17. 5 ḥima ad ifdi inni iǧan sadu Ccariɛa uca xenni neccin ad neṭṭef řefḍeř maḥend ad nettwaqbeř d mmis. ◼4:5 ifdi - xzar Izhd. 78:35. ◘4:5 Yḥ. 1:12; Gal. 3:26.
6 Minzi kenniw teǧam d arrawen, AREBBI issekk Arruḥ n Mmis deg wuřawen nwem, wenni ittřaɣan: ‘Baba, Babatneɣ!’ ◘4:6 Rum. 8:15. 7 S uyenni war teǧim ɛad d imsexxaren, maca d arrawen u mařa arrawen i teǧam, aqa kenniw ɛawed d iwriten n AREBBI s Yasuɛ Lmasiḥ. 8 Maca di zzman i war tessinem ca AREBBI, tuɣa tɛebbdem inni war iǧin s tewwa d irebbiten. ◘4:8 1 Kur. 8:4. 9 Maca řexxu, awarni řami tessnem AREBBI, ɛad ḥsen AREBBI yargeb xawem, aqa tɛeqbem ɛawed ɣar ṣṣulṭa n lfarayiḍ iḍeɛfen izeřḍen n ddunect-a, texsem ɛawed ad asent tᵉmmarsem ixef nwem am zeg wecḥař uya! ◘4:9 Kul. 2:20. 10 Tḥeṭṭam ussan d iyuren d zzmanat d iseggʷusa. ◘4:10 Rum. 14:5; Kul. 2:16. 11 Ttᵉggʷedeɣ xawem aqa ttamareɣ jar awem x walu.
Tɣuyyit n deɣya
12 A aytma, ttzawageɣ kenniw, iřim am necc, minzi necc am kenniw. Kenniw war d ayi teggim walu min war iḥřin. 13 Aqa kenniw tessnem belli barrḥeɣ awem-dd s Řexbar Aṣebḥan deg umezwaru s tuḍɛeft n arrimet inu. 14 Kenniw war tesseḥqarem niɣ tessṭeyyḥem zeg umarret n arrimet inu, maca tqebřem ayi am yijj n lmalak n AREBBI u am Yasuɛ Lmasiḥ. ◘4:14 Mal. 2:7; Mt. 10:40; Yḥ. 13:20. 15 Mani truḥ xenni lbaraka nwem? Minzi cehhdeɣ xawem belli, mařa tuɣa tzemmarem, ad tqeřɛem tiṭṭawin nwem, ḥima ad ayi tent tewcem. 16 Ma dewřeɣ d řeɛdu nwem, minzi barrḥeɣ kenniw s tidett? 17 Nitni cḍaren aṭṭas xawem, maca war iǧi amenni waha, maɣar xsen ad kenniw ḥebbsen, ḥima kenniw ad tecḍarem xasen. ◘4:17 Rum. 10:2; 2 Kur. 11:12. 18 Wah, mliḥ ad tiřim řebda tceṭṭarem di min iǧan d aṣebḥan, maca war iǧi xmi kiwem i ɣa ḥḍareɣ waha. 19 A iḥenjiren inu, twařa nneɣnit aqa ayi i kenniw am yict n temɣart tenni iksin ddeyset zzaywem s unezbar n tarwa, ař daywem i ɣa iřint tefras n Lmasiḥ. ◘4:19 1 Kur. 4:15; Flmn. 10; Yaɛ. 1:18. 20 Xseɣ řexxu ad iřiɣ akidwem uca ad beddřeɣ tmijja inu, minzi aqa ugnuɣ zzaywem.
Amedya n Hajar d Sara
21 Inim ayi, kenniw inni ittexsen ad tiřim sadu Ccariɛa, ma war tᵉṭṭiɛem ca Ccariɛa? 22 Minzi aqa tura belli Ibrahim tuɣa ɣares tnayen n iḥenjiren, ijjen n tayya, wenneɣni n tḥurrect. ◘4:22 Amz. 16:2, 15; 21:2; Řex. 7:8; Ɛbr. 11:11. 23 Wenni n tayya aqa ittwaxřeq-dd ɛlaḥsab ddat, maca wenni n tḥurrect ittwaxřeq-dd ɛlaḥsab lwaɛd. ◘4:23 Yḥ. 8:39; Rum. 9:7. 24 Tina d tnayen n imedya n tnayen n řɛuhud, ijjen n wedrar n Sina, wenni i dd-ittarwen tasmuɣi, aqa-t Hajar. 25 Minzi Hajar d adrar n Sina di Ɛarabiyya, tenni yarewsen di Urcalim n řexxu, tenni iǧan di tesmuɣi ak-d tarwa nnes. ◘4:25 Uf. 19, 20. 26 Maca Urcalim n sennej d taḥurrect, aqa-tt d yemmatneɣ. ◘4:26 Asa. 21:2. 27 Minzi tura:
“Farḥ, tenni war ittirwen ɛemmarṣ!
Duqqez s usřiwřew, sɣuyy s jjehd,
a cem tenni war issinen řewjeɛ n tarwa,
maɣar tarwa n tenni di semḥen
d aṭṭas x tarwa n tenni ɣar iǧa weryaz.” ◘4:27 Ica. 54:1
28 Maca neccin a aytma, d tarwa n lwaɛd am Isḥaq. ◘4:28 Rum. 9:7, 8. 29 Maca am di řweqt nni wi dd-itwaxeřqen ɛlaḥsab ddat tuɣa imarret wenni dd-ittwaxeřqen ɛlaḥsab Arruḥ, ammu ɛawed řexxu. ◘4:29 Amz. 21:9. 30 Maca min qqarent Tira Iqeddsen? “Nḍarem barra tayya d mmis, minzi war ittiři mmis n tayya d awrit ak-d mmis n tḥurrect.” ◘4:30 Amz. 21:10. 31 S uyenni, a aytma, aqa war neǧi ca d tarwa n tayya, maca tarwa n tḥurrect. ◼4:31 tarwa n tayya - ixs ad yini ‘tarwa n Hajar’.

- Igalaṭiyyen
- <
- 4
- >

◘4:4 4:4 Amz. 49:10; Dan. 9:24; Mt. 5:17.

◼4:5 4:5 ifdi - xzar Izhd. 78:35.

◘4:5 4:5 Yḥ. 1:12; Gal. 3:26.

◘4:6 4:6 Rum. 8:15.

◘4:8 4:8 1 Kur. 8:4.

◘4:9 4:9 Kul. 2:20.

◘4:10 4:10 Rum. 14:5; Kul. 2:16.

◘4:14 4:14 Mal. 2:7; Mt. 10:40; Yḥ. 13:20.

◘4:17 4:17 Rum. 10:2; 2 Kur. 11:12.

◘4:19 4:19 1 Kur. 4:15; Flmn. 10; Yaɛ. 1:18.

◘4:22 4:22 Amz. 16:2, 15; 21:2; Řex. 7:8; Ɛbr. 11:11.

◘4:23 4:23 Yḥ. 8:39; Rum. 9:7.

◘4:25 4:25 Uf. 19, 20.

◘4:26 4:26 Asa. 21:2.

◘4:27 4:27 Ica. 54:1

◘4:28 4:28 Rum. 9:7, 8.

◘4:29 4:29 Amz. 21:9.

◘4:30 4:30 Amz. 21:10.

◼4:31 4:31 tarwa n tayya - ixs ad yini ‘tarwa n Hajar’.

© 2020 www.tarifit.info