- Asargeb
- <
- 17
- >

17
Tamɣart i iqqimen x řweḥc
1 Uca yusa-dd ijjen zi sebɛa n lmalakat, tinni ɣar iǧa sebɛa n ṭṭawyat, issiweř akidi, inna:
“As-dd, ad ac ssecneɣ řḥukm
x temɣart n farq-ccɣeř
i iqqimen x waṭṭas n waman,
2 tenni zi ssfesden ijeǧiden n temmurt
ixef nsen,
uca marra imezdaɣ n temmurt
scaren s binu n farq-ccɣeř nnes.”
3 Indeh ayi di Arruḥ ɣar řexřa uca ẓriɣ ict n tmeṭṭut tenya x ijj n řweḥc azeggʷaɣ iḥedqen, iccuren s ismawen n ttekfir, tuɣa ɣares sebɛa n izeǧifen d ɛecra n waccawen. ◘17:3 Asa. 13:1; 17:8. 4 Tuɣa tameṭṭut tyarḍ taqendurt turjuwanit d tazeggwaɣt iḥedqen teqqen s wureɣ d yeẓra iɣřan d tyaqutin. Tuɣa ɣares deg ufus nnes ijj n uɣarraf n wureɣ iccur s řexmej u s nnɛi n farq-ccɣeř nnes. ◘17:4 Asa. 18:16. 5 Ittwari x tenyart nnes ijj n isem: ‘Ssirr n Babil tameqqrant, yemmatsent n temɣarin n farq-ccɣeř d marra nnɛawat n temmurt’. ◘17:5 2 Ts. 2:7. 6 Uca ẓriɣ tameṭṭut tescar s idammen n imqeddasen u s idammen n yinni icehhden x Yasuɛ. Ařami tt ẓriɣ, ttbehteɣ aṭṭas. ◘17:6 Asa. 18:24.
7 Inna ayi lmalak: “Mayemmi tᵉttbehted? Necc ad cek ssargbeɣ x ssirr n tmeṭṭut d řweḥc s sebɛa n izeǧifen d ɛecra n waccawen, wenni tt yarebbun.
8 Řweḥc i teẓrid, d wenni tuɣa d wenni war iǧin, ad igeɛɛed zi řebḥar, ad iweddar. Uca ad tbehten imezdaɣ n temmurt, inni isem nsen war ittwazemmem ca deg Wedlis ittwanḍen n Tudart zeg wami ittwagg dsas n ddunect, ad tbehten xmi ɣa ẓaren řweḥc wenni tuɣa, d wenni war iǧin, ɛad ad dd-iqarreb. ◘17:8 Uf. 32:32; Ica. 23:13; Fil. 4:3; Asa. 13:8. 9 Aqa da řmeɛna nnes i wenni ɣar teǧa řefhamet: sebɛa n izeǧifen aqa d sebɛa n idurar min xef teqqim tmeṭṭut. ◘17:9 Asa. 13:1, 18. 10 Aqa-ten uřa d sebɛa n ijeǧiden, xemsa zzaysen wḍan, ijjen aqa iǧa ɛad, d wenneɣni aqa-t ɛad war dd-yusi. Mařa netta ad dd-yas, ad as immewc drus n řweqt i iqqimen ɛad. 11 Uca řhaycet d řweḥc nni dd-yiwi u war iǧi d wenni, řhaycet nni aqa-tt d ajeǧid wiss tmenya, maca ad teffeɣ zi sebɛa nni uca ad thellek.
12 Ɛecra n waccawen i teẓrid, aqa d ɛecra n ijeǧiden, war ṭṭifen tagelda ɛad, maca ad ṭṭfen ṣṣulṭa n ijeǧiden řqedd n ict n tsaɛɛet ak-d řweḥc. ◘17:12 Dan. 7:20; Asa. 13:1. 13 Nitni ɣarsen array d ijjen, ad wcen jjehd nsen d ṣṣulṭa nsen i řweḥc. 14 Ina ad mmenɣen ak-d Izmar uca Izmar ad xasen iɣřeb minzi Netta d Sidi x marra isiditen d Ujeǧid x marra ijeǧiden, u inni akides iǧan aqa-ten d inni ittwařaɣan d yinni ittwafarzen d imtiqqan.” ◘17:14 1 Tim. 6:15; Asa. 16:14; 19:16.
15 Inna ayi ɛawed: “Aman i teẓrid i x teqqim temɣart n farq-ccɣeř, aqa aten d řegnus, d ibarruten n řɣaci, d ccuɛub, d iřsawen. ◘17:15 Ica. 8:7.
16 Uca ɛecra n waccawen i teẓrid x řweḥc, nitni ad carhen tamɣart n farq-ccɣeř ad tt areddǧen, ad tt arren d taɛeryant, ad ccen aysum nnes, ad tt sscemḍen s tmessi. ◘17:16 Asa. 18:8. 17 Maɣar AREBBI iwca asen deg wuřawen nsen ḥima ad ggen nneyyet n řweḥc, u maḥend ad tt ggen s array d ijjen, uca ad wcen tagelda nsen i řweḥc ař ɣa ttwakemmřen awařen n AREBBI.
18 Uca tameṭṭut i teẓrid, nettat d tandint tameqqrant, tenni ɣar teǧa tgelda x ijeǧiden n temmurt.” ◘17:18 Asa. 16:19.

- Asargeb
- <
- 17
- >

◘17:3 17:3 Asa. 13:1; 17:8.

◘17:4 17:4 Asa. 18:16.

◘17:5 17:5 2 Ts. 2:7.

◘17:6 17:6 Asa. 18:24.

◘17:8 17:8 Uf. 32:32; Ica. 23:13; Fil. 4:3; Asa. 13:8.

◘17:9 17:9 Asa. 13:1, 18.

◘17:12 17:12 Dan. 7:20; Asa. 13:1.

◘17:14 17:14 1 Tim. 6:15; Asa. 16:14; 19:16.

◘17:15 17:15 Ica. 8:7.

◘17:16 17:16 Asa. 18:8.

◘17:18 17:18 Asa. 16:19.

© 2020 www.tarifit.info